தமிழ் மக்கள் பேரவை மற்றும் அதில் அங்கம் வகிக்கும் கட்சிகளுக்கும் கூட இந்த விடயத்தில் போதிய அனுபவம் இல்லை. தமிழ் மக்கள் பேரவையில் உள்ளவர்கள் பெரும்பாலும் அரசியலில் அனுபவமே இல்லாதவர்கள். அதிலுள்ள தமிழ்த் தேசிய மக்கள் முன்னணியும், ஈபிஆர்எல்எவ்வும் ஊள்ளூராட்சித் தேர்தலில் கூட்டணி அமைப்பதற்கே முடியாமல் போனவை. இதிலிருந்தே கூட்டணி ஒன்றில் ஆசனப் பங்கீட்டை சமாளிக்கும் திறன் இந்தத் தரப்பில் யாருக்கும் இல்லை என்பதை உணர முடியும். விக்னேஸ்வரன் தலைமையில் அமையக் கூடிய ஒரு கூட்டணிக்குள் கட்சிகளை உள்ளீர்ப்பதும் அவற்றுக்கான ஆசனங்களைப் பகிர்ந்தளிப்பதும் சுலபமான வேலையாக இருக்கப் போவதில்லை என்பது இப்போதே தெரிகிறது.தமிழ் தேசிய மக்கள் முன்னணி முதலமைச்சரை தமது பக்கத்துக்கு இழுக்க முனைகிறது.